b'\n_START_ARTICLE_\nAdele Addison\n_START_PARAGRAPH_\nAdele Addison (s. 24. hein\xc3\xa4kuuta 1925 New York, New York) on yhdysvaltalainen taidemusiikin laulaja, \xc3\xa4\xc3\xa4nialaltaan sopraano. H\xc3\xa4n opiskeli Westminster Choir Collegessa, Princetonissa, ja Berkshire Music Centeriss\xc3\xa4 Tanglewoodissa. H\xc3\xa4n sai opetusta my\xc3\xb6s Povla Frijshilta._NEWLINE_Addison debytoi New Yorkissa vuonna 1952 ja lauloi sitten New England Operassa sek\xc3\xa4 New Yorkin kaupunginoopperassa. H\xc3\xa4n teki lukuisia esiintymisi\xc3\xa4 muidenkin yhdysvaltalaisorkesterien kanssa, ja h\xc3\xa4nen ohjelmistonsa kattoi teoksia barokkiajalta 1900-luvun teoksiin.'